শরফুদ্দীন আবু তাওয়ামা
শরফুদ্দিন আবু তাওয়ামা (আরবী: شرف الدين أبو توامة)একজন বিশিষ্ট আলেম, সূফী সাধক এবং ইসলামি আইনবিদ। বাংলাদেশের সোনারগাঁয়ে তিনি খ্রিস্টীয় ১৩ শতাব্দীতে একটি খানকাহ ও মাদ্রাসা প্রতিষ্ঠা করেন। ধারণা করা হয়, এটাই উপমহাদেশের সর্বপ্রথম হাদিস শিক্ষাদানের কেন্দ্র। হাদিস এবং ইসলামি আইনশাস্ত্রের পাশাপাশি তিনি ভেষজশাস্ত্র, গণিত, ভূগোল শাস্ত্র এবং রসায়ন শাস্ত্রেও একজন পণ্ডিত ব্যক্তি ছিলেন।